Seoel (Koreaans: 서울특별시, [sʌ.ul], , "Hoofstad") is die hoofstad en grootste stad van Suid-Korea, geleë in die uiterste noordweste van die land en net 56 km suid van die grens met die kommunistiese Noord-Korea. Seoel is, met 'n bevolking van sowat 10 miljoen, een van die grootste stede ter wêreld en het 'n oppervlakte van 605,21 km². 'Seoul' kom van die Koreaanse woord vir "hoofstad". Seoel was die gasheerstad vir die Olimpiese Somerspele 1988 en een van die vergaderplekke van die FIFA Sokker-Wêreldbekertoernooi in 2002.